CELEX: 62011TN0454
Language: el
Date: 2011-08-11 00:00:00
Title: Υπόθεση T-454/11: Προσφυγή της 11ης Αυγούστου 2011 — Luna International κατά ΓΕΕΑ — Asteris (Al bustan)

29.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/22
            
         Προσφυγή της 11ης Αυγούστου 2011 — Luna International κατά ΓΕΕΑ — Asteris (Al bustan)
   (Υπόθεση T-454/11)
   2011/C 319/48
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Luna International Ltd (Λονδίνο, Ηνωμένο Βασίλειο) (εκπρόσωπος: S. Malynicz, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Asteris Industrial and Commercial Company SA (Αθήνα, Ελλάδα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 20ής Μαΐου 2011 στην υπόθεση R 1358/2008-2·
            
         
               —
            
            
               να καταδικάσει το καθού και τον αντίδικο ενώπιον του τμήματος προσφυγών να φέρουν τα δικαστικά τους έξοδα και στα δικαστικά έξοδα του προσφεύγοντος.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα «Al bustan», για προϊόντα των κλάσεων 29, 30, 31 και 32 — Καταχωρισμένο υπ’ αριθ. 3540846 κοινοτικό σήμα
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών
   
      Σήμα του οποίου δικαιούχος είναι η αιτούσα: Η αιτούσα την κήρυξη της ακυρότητας του κοινοτικού σήματος στήριξε την αίτησή της στα άρθρα 51, παράγραφος 1, στοιχείο β' και 52, παράγραφος 1, στοιχείο α', του κανονισμού (ΕΚ) 207/2009 του Συμβουλίου, και στήριξε την αίτησή της στο προγενέστερο καταχωρισμένο στην Ελλάδα με αριθμό 137497 εικονιστικό σήμα «AL BUSTAN», για προϊόντα της κλάσεως 29
   
      Απόφαση του τμήματος ακυρώσεως: Ακυρότητα του κοινοτικού σήματος όσον αφορά μέρος των επίμαχων προϊόντων
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση των άρθρων 53, παράγραφος 1, 57, παράγραφος 2, και 57, παράγραφος 3, του κανονισμού 207/2009 του Συμβουλίου, διότι το τμήμα προσφυγών έκρινε πεπλανημένα ότι ο δικαιούχος του προγενέστερου εθνικού σήματος απέδειξε ότι είχε γίνει ουσιαστική χρήση του προγενέστερου σήματος επί πέντε έτη πριν από την ημερομηνία υποβολής της αίτησης για την κήρυξη της ακυρότητας στο κράτος μέλος στο οποίο είχε καταχωριστεί σε σχέση με τα προϊόντα για τα οποία είχε καταχωριστεί και δεν υπάρχει εύλογη αιτία για τη μη χρήση. Περαιτέρω, το τμήμα προσφυγών εξήγαγε ανεπίτρεπτα συμπεράσματα από περιστατικά μικρής (ή καθόλου) αποδεικτικής ισχύος.